Ħafna jaħsbu li l-melħ jintuża biss fil-kċina għat-tisjir. Jintuża wkoll fl-industrija, fil-kura medika u oħrajn. Il- melħ huwa element essenzjali fid-dieta, mhux biss għal bniedem imma wkoll għall annimal. Hemm ma l-erbatax-il elf użu mill-melħ, li nannietna kienu familjari ma' ħafna minnhom u li wħud minnhom għadhom validi sal-ġurnata tal-llum. L-ebda kċina ma tgħaddi mingħajr melħ. Dawn li ġejjin huma ħjiel ta' kif tista' tuża l-melħ. Meta tinkiser bajda mal-art, itfa' ftit melħ fuqha biex tkun tista' tixxotta mingħajr ċaflis. Meta tgħalli l-bajd fuq in-nar itfa' ftit melħ mal-ilma qabel ma jibda' jagħli biex il-bajd jitqaxxar aħjar. Biex tkun taf jekk il-bajd huwiex frisk, ma' kikkra ilma itfa' 2 kuċċarini melħ u jekk il-bajda tinżel fil-qiegħ ikun ifisser li hi friska, jekk tibqa' fil-wiċċ il bajda ma tkunx friska. (ofsoqha għaliha biex jekk tkun tinten tarmiha) Meta iżżid il melħ mal-ilma biex jagħli, it-temperatura tiżdied iżjed malajr u hekk tkun qiegħda tnaqqas il-ħin fit-tisjir. Meta tqaxxar it-tuffieħ, lanġas u patata u tagħmilhom fl-ilma kiesaħ bi ftit melħ, il-kulur tagħhom ma jinbidilx. Meta it-tuffieħ jitkemmex xarbu fl-ilma mielaħ biex jillixxa. Meta taħsel l-ispinaċi fl-ilma mielaħ il-ħamrija toħrog iżjed malajr u hekk ma jkun hemm għalfejn terġa taħsilha. Qabel ma tkun se sservi l-insalata roxx ftit melħ biex tkun tqarmeċ. Meta it-taġen ikun imdellek biż-żejt qabel taħslu ferrex ftit melħ u imsaħ bis sarvetta tal-karti u aħslu normali. Meta l-kikkri jittebbgħu bit-te' jew kafe' għorokhom bi ftit melħ ma l-isponża. Meta t-tazzi jiċċappsu bil-lipstik uża ftit melħ ma l-isponża. Biex tnaddaf il-burners jew il-forn meta jkunu għadhom sħan ferrex ftit melħ u ftit ħwawar tal- kannella, meta jinxfu imsaħ biċ-ċarruta jew uża xkupilja. Meta waqt it-tisjir ikun hemm in-nar minħabba xi żejt itfa' il-melħ jaħdem l-istess bħall- bikarbonat. Biex tnaddaf il , l-ewwel aħsel bis-sapun tal-platti, imbagħad uża l-melħ biex toqtol il-mikrobi u tneħħi l-irwejjaħ, wara ftit tal-ħin laħlaħ bl-ilma. Biex innaddfu il-ħadida tal-mogħdija poġġi ftit melħ fuq karta strazza u għaddi l-ħadida minn fuqha meta tkun għada sħuna, wara li tiksaħ imsaħha b-ċarruta niedja. Biex tnaddaf id-drejn tas-sink, itfa' kikkra melħ, kikkra bikarbonat u nofs kikkra ħall abjad, wara għaxar minuti itfa' daqs żewg litri misħun, tista' terġa titfa' il-misħun wara. Meta l-ikel jiġi mielaħ, fil-borma itfa' patata biex tassorbi il-melħ. Biex tnaddaf il-laned li ssajjar il-pastini jew kejkijiet li jkunu bis-sadid, għorokhom bil-patata imċappsa bil-melħ. Meta l-għamara tittebba bi ċrieki tat-tazzi għax ikunu imxarrbin minn taħt jew b'xi ħaga taħraq, uża żejt u melħ u għorok b-subgħajk, wara sagħtejn imsaħ b'ċarruta niedja u illostra. Biex tnaddaf fjuri artifiċjali, itfa' kwart ta' kikkra melħ ġo borża tal-karti u poġġi l-fjuri rashom l-isfel fil-borża u ċaqlaqha l'hemm u l'hawn ( Biex il-fjuri jibqgħu friski iżjed fit-tul, fil-vażun itfa' ponta ta' kuċċarina melħ. Biex tnaddaf il-vażun wara li tarmi l-fjuri, għorok bil-melħ. Jekk trid tneħħi toqba mill ħajt, ħallat l-istess ammont ta' lamtu, melħ u ftit ilma u wara li tħawwadhom flimkien imla t-toqob bħall marki tal-imsiemer. Biex il-ħwejjeġ tal-qoton u linen jerġgħu jieħdu l-kulur, għallihom għal siegħa ġo ilma bil melħ u bikarbonat. Tbajja tad-demm imorru jekk ixxarrabhom fl-ilma kiesaħ bil-melħ, u wara aħsel bil-fietel bid-deterġent. Għall moffa fuq il-ħwejjeġ, xarrab bil-melħ u meraq tal-lumi, nixxef fix-xemx, wara siegħa laħlaħ u nixxef. Ghat tbajja tal-għaraq uża 4 magħref melħ ma' litru ilma Biex il-kulur minn fuq il-ħwejjeg ma jiċċarax meta jkun għadu ġdid, u kulur wieħed u mhux imżewwaq, xarbu ma' kull 4 litri ilma, uża nofs kikkra ħall abjad u nofs kikkra melħ, l-istess għax xugamani. Għall uġiegħ tal-artrite, bughawwiġ u uġiegħ fid-dahar żid ftit melħ fil-banju meta tkun se tinħasel. Ghas-sulluzzu agħmel ftit melħ fuq ilsienek. Biex il-ġobon iebes jibqa' tajjeb, geżwru ġo sarvetta imxarrba bl-ilma mielaħ. Biex il-kamoxxa tibqa' ratba, laħlaħa bl-ilma fietel bil-melħ. Jekk tkun trid aktar informazzjoni tista' tħalli Agħfas jekk jogħġbok l-artiklu.
Il-melħ